মল্লভূম
মল্লভূম হল অধুনা ভারতের পশ্চিমবঙ্গ রাজ্যের বাঁকুড়া জেলার অন্তর্গত বিষ্ণুপুর শহরের মল্ল রাজবংশ কর্তৃক শাসিত প্রাচীন একটি রাজ্য।
বিষ্ণুপুর ও তার পার্শ্ববর্তী অঞ্চলকে মল্লভূম বলা হত। অধুনা বাঁকুড়া থানার মূল অঞ্চলটি (ছাতনা, ওন্দা, বিষ্ণুপুর, কোতুলপুর ও ইন্দাস বাদে) মল্লভূম রাজ্যের অন্তর্গত ছিল। অতীতে বিষ্ণুপুর রাজ্যের বিস্তার অনেক বেশি ছিল। উত্তরে সাঁওতাল পরগনার দামিন-ই-কোহ থেকে দক্ষিণে মেদিনীপুর জেলা পর্যন্ত এই রাজ্য প্রসারিত ছিল। বর্ধমান জেলার পূর্ব অংশ ও ছোটোনাগপুর মালভূমির কিছু অংশ এই রাজ্যের অন্তর্গত ছিল।
বিষ্ণু-কুমারখালি নদী
বিষ্ণু-কুমারখালি নদীটি বাগেরহাট জেলার বাগেরহাট সদর উপজেলার ষাটগম্বুজ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদীর জলধারা বাইনতলা, ডেমা, বাঁশতলি ইউনিয়ন অতিক্রম করে একই জেলার রামপাল উপজেলার পেরিখালি ইউনিয়ন পর্যন্ত প্রবাহিত হয়ে মংলা নদীতে নিপতিত হয়েছে। নদীটির ভাটি এলাকার তুলনায় উজানের দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। নদীটি জোয়ার ভাটার প্রভাবে প্রভাবিত। এ নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত।